56. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 294 της 19 Απρ./12 Μαΐου 1967 (ΦΕΚ Α΄  70) Περί ιδρύσεως Τμήματος Υπηρεσίας Προστασίας Εθνικού Νομίσματος Θεσσαλονίκης. Έχοντες υπ’ όψιν τας διατάξεις : 1)των άρθρ. 2 παρ. 4, 3 παρ. 2 και 255 παρ. 1 (στοιχ. ΙΘ’ και Κ’ ) του Ν.Δ. 3365/1955 «περί Κώδικος του Σώματος της Ελληνικής Βασιλικής Χωροφυλακής», 2)του Α.Ν. 1704 της 4/14.4.1939 «περί τροποποιήσεως και συμπληρώσεως του υπ’ αριθ. 33 του 1936 Α.Νόμου και των λοιπών Νόμων περί προστασίας του Εθνικού Νομίσματος», 3)του Α.Ν. 1671/1951 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Νόμ. 3076/1954, 4)του Ν.Δ. 4426/1964 «περί συστάσεως Υπουργείου Δημοσίας Τάξεως» και 5)την υπ’ αριθ. 85/20/2γ από 3.3.67 πρότασιν του Αρχηγού Βασιλικής Χωροφυλακής, μετά γνώμην του Συμβουλίου Επικρατείας, διατυπωθείσαν εν τη υπ’ αριθ. 191 από 22.3.1967 Πράξει αυτού, απεφασίσαμεν και διατάσσομεν: Άρθρον μόνον.-Ιδρύεται Τμήμα Υπηρεσίας Προστασίας Εθνικού Νομίσματος Θεσσαλονίκης, υπαγόμενον εις την Διεύθυνσιν Αστυνομίας Θεσσαλονίκης, του οποίου έδρα ορίζεται η ομώνυμος πόλις και εδαφική δικαιοδοσία, ως προς την άσκησιν των ειδικών αυτού καθηκόντων, η τοιαύτη της Διευθύνσεως Αστυνομίας Θεσσαλονίκης. Η οργανική δύναμις της Υπηρεσίας ταύτης καθορίζεται εις ένα Υπομοίραρχον, ένα Ενωμοτάρχη, 2 Υπενωμοτάρχας και 8 Χωροφύλακας, θα ληφθή δε, ο μεν Υπομοίραρχος εκ του Επιτελείου της Διοικήσεως Χωροφυλακής Κω, μειουμένης αντιστοίχως της δυνάμεώς του, η δε υπόλοιπος δύναμις εκ της οργανικής τοιαύτης του Σώματος της Ελληνικής Βασιλικής Χωροφυλακής. Εις τον αυτόν επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 